ΑΓΟΡΑ ΕΡΓΑΣΙΑΣ – ΦΕΒΡΟΥΑΡΙΟΣ 2016

ΠΑΡΑΤΗΡΗΤΗΡΙΟ ΑΓΟΡΑΣ ΕΡΓΑΣΙΑΣ, ΤΜΗΜΑ ΕΡΓΑΣΙΑΣ

ΚΕΦΑΛΑΙΑ:

ΚΕΦΑΛΑΙΟ Ι: Ανάλυση των στοιχείων της Εγγεγραμμένης Ανεργίας και των στοιχείων ανεργίας και απασχόλησης από την Έρευνα Εργατικού Δυναμικού, τη EUROSTAT και σχετικοί Πίνακες

ΚΕΦΑΛΑΙΟ ΙΙ: Ανάλυση στοιχείων Εγγεγραμμένης Ανεργίας κατά επαρχία και σχετικοί Πίνακες

ΚΕΦΑΛΑΙΟ ΙΙΙ: Ανάλυση του προφίλ των εγγεγραμμένων ανέργων στην κατηγορία «νεοεισερχόμενος», των μακροχρόνια ανέργων και σχετικοί Πίνακες

Αρ. Φακ. 9.41.002.1

Α/Α02/2016

ΚΕΦΑΛΑΙΟ Ι

Ανάλυση των στοιχείων της Εγγεγραμμένης Ανεργίας και των στοιχείων ανεργίας και απασχόλησης από την Έρευνα Εργατικού Δυναμικού, τη EUROSTAT και σχετικοί Πίνακες 1-13

Φεβρουάριος 2016

Οι επιπτώσεις της παγκόσμιας οικονομικής κρίσης στην αγορά εργασίας εμφανίστηκαν στην Κύπρο από τα τέλη του 2008. Μεταξύ του 2008 και του 2015 η ανεργία από 3.8% έφτασε στο 15,7% (μέσος όρος τριών πρώτων τριμήνων) συνεπεία της σταδιακής αλλά συνεχούς μείωσης της οικονομικής δραστηριότητας εξαιτίας της οικονομικής ύφεσης.

Με βάση τα αποτελέσματα της Έρευνας Εργατικού Δυναμικού (τελευταία διαθέσιμα στοιχεία), το ποσοστό ανεργίας το 3ο τρίμηνο του 2015 ανερχόταν στο 14,8% του εργατικού δυναμικού, μειωμένο κατά 1,2 ποσοστιαίας μονάδας σε σχέση με το αντίστοιχο τρίμηνο του 2014, ενώ μειώθηκε κατά 2,9 ποσοστιαίες μονάδες σε σχέση με το 1ο τρίμηνο του 2015. Ο ετήσιος μέσος όρος κατά το 2015 (τρία πρώτα τρίμηνα) ήταν στο 15,7%, το 2014 ήταν στο 16,1% και για το 2013 ήταν στο 15,9%.

Ο αριθμός των απασχολούμενων (15+) κατά το 3ο τρίμηνο του 2015 ανερχόταν στις 358,178 χιλιάδες, σε σύγκριση με 366,307 χιλιάδες το ίδιο τρίμηνο του 2014. Το ποσοστό απασχόλησης των ατόμων 20-64 ετών ανήλθε στο 67,6% το 3ο τρίμηνο του 2015 σημειώνοντας μικρή μείωση 0,3 ποσοστιαίας μονάδας σε σχέση με το αντίστοιχο τρίμηνο του 2014 (67,9%). Ο ετήσιος μέσος όρος του ποσοστού απασχόλησης των ατόμων 20-64 ετών κατά το 2014 ήταν στο 67,6% παρουσιάζοντας μικρή αύξηση (0,4 ποσοστιαίας μονάδας) σε σχέση με τον ετήσιο μέσο όρο του 2013 (67,2%), ενώ ο ετήσιος μέσος όρος (τριών πρώτων τριμήνων) του 2015 έφτασε στο 67,8%.

Με βάση τα στοιχεία που τηρούνται στα Επαρχιακά Γραφεία Εργασίας, ο αριθμός των εγγεγραμμένων ανέργων στο τέλος Φεβρουαρίου 2016, έφτασε τα 45.961 πρόσωπα. Με βάση τα στοιχεία διορθωμένα για εποχικές διακυμάνσεις που δείχνουν την τάση της ανεργίας, ο αριθμός των εγγεγραμμένων ανέργων το Φεβρουάριο 2016 μειώθηκε στα 41.238 πρόσωπα σε σύγκριση με 41.537 τον προηγούμενο μήνα. Σε σύγκριση με το Φεβρουάριο του 2015 σημειώθηκε μείωση 4.279 προσώπων ή 8,5%.

Στοιχεία Έρευνας Εργατικού Δυναμικού

Με βάση τα αποτελέσματα της Έρευνας Εργατικού Δυναμικού για το 3ο τρίμηνο του 2015 (τελευταία διαθέσιμα στοιχεία), το ποσοστό ανεργίας για τους νέους 15-24 ετών ήταν 32,3% του εργατικού δυναμικού των ηλικιών αυτών, σημειώνοντας μείωση (1,1 ποσοστιαίες μονάδες) σε σχέση με το αντίστοιχο τρίμηνο του 2014, ενώ μειώθηκε κατά 4,8 ποσοστιαίες μονάδες σε σχέση με το 1ο τρίμηνο του 2015. Ο ετήσιος μέσος όρος κατά το 2014 ήταν στο 35,9% παρουσιάζοντας μείωση (3,0 ποσοστιαίες μονάδες) σε σχέση με τον ετήσιο μέσο όρο του 2013 (38,9%), ενώ ο ετήσιος μέσος όρος κατά το 2015 (τρία πρώτα τρίμηνα) ήταν στο 33,7%,

Προβλέψεις EUROSTAT

Με βάση τα τελευταία διαθέσιμα στοιχεία της Ευρωπαϊκής Στατιστικής Υπηρεσίας, Eurostat, τα οποία είναι προκαταρκτικά και αποτελούν πρόβλεψη, κατά το μήνα Ιανουάριο 2016 η ανεργία ανήλθε στο 15,3% και μειώθηκε 1,0 ποσοστιαία μονάδα σε σχέση με τον ίδιο μήνα πέρσι (16,3%). Σε σύγκριση με τον προηγούμενο μήνα, Δεκέμβριο 2015, το ποσοστό μειώθηκε κατά 0,4 ποσοστιαίες μονάδες (15,7%).

Η ανεργία των νέων κάτω των 25 ετών παρέμεινε σταθερή στο 31,5% τους τελευταίους τρεις μήνες (Οκτώβριο μέχρι Δεκέμβριο 2015), ενώ μειώθηκε κατά 2,8 ποσοστιαίες μονάδες σε σχέση με τους ίδιους μήνες του προηγούμενου χρόνου.

Τον Ιανουάριο του 2016 ο μέσος όρος ανεργίας στην Ευρωζώνη (EA 19) ανήλθε στο 10,3%, καταγράφοντας το χαμηλότερο ποσοστό ανεργίας από τον Αύγουστο του 2011, ενώ ο μέσος όρος στην Ευρώπη (EU 28) ανήλθε στο 8,9% καταγράφοντας επίσης το χαμηλότερο ποσοστό ανεργίας από τον Μάιο του 2009.

Το ποσοστό ανεργίας των *ανδρών* κατά τον μήνα Ιανουάριο 2016 υπολογίζεται στο 14,8% σημειώνοντας μείωση 2,0 ποσοστιαίες μονάδες σε σχέση με τον αντίστοιχο μήνα πέρσι. Σε σχέση με τον προηγούμενο μήνα, Δεκέμβριο 2015, το ποσοστό παρουσίασε μείωση 0,7 ποσοστιαίες μονάδες.

Το ποσοστό ανεργίας των *γυναικών* κατά το μήνα Ιανουάριο 2016 υπολογίζεται στο 15,9%, σημειώνοντας οριακή αύξηση 0,2 ποσοστιαίες μονάδες σε σχέση με τον αντίστοιχο μήνα πέρσι. Σε σχέση με τον προηγούμενο μήνα, Δεκέμβριο 2015, το ποσοστό παρέμεινε το ίδιο.

Συνοπτικά στοιχεία Εγγεγραμμένης Ανεργίας

*Σύγκριση μεταξύ Φεβρουαρίου 2015 και 2016 (ετήσια σύγκριση):*

* Μείωση του αριθμού των εγγεγραμμένων ανέργων σε 45,961 από 50,240 άτομα τον αντίστοιχο μήνα του 2015 (μείωση κατά 8,5% ή 4,279 άτομα). Επισημαίνεται ότι τα τελευταία δύο χρόνια παρατηρείται μείωση της μηνιαίας εγγεγραμμένης ανεργίας σε σχέση με τους αντίστοιχους μήνες των προηγούμενων ετών.
* Κατά φύλο, ο αριθμός των άνεργων αντρών ανήλθε στα 23,369 άτομα, ενώ ο αριθμός των ανέργων γυναικών ανήλθε στα 22,592 άτομα. Σε σχέση με τον ίδιο μήνα πέρσι, ο αριθμός των ανέργων αντρών μειώθηκε κατά 2,758 άτομα ή 11% και των γυναικών μειώθηκε κατά 1,521 άτομα ή 6%.

Στο διάγραμμα που ακολουθεί παρουσιάζεται η διακύμανση του αριθμού των εγγεγραμμένων ανέργων (σύνολο και κατά φύλο) τους τελευταίους 12 μήνες.

* Από το σύνολο των ανέργων οι 7,169 (16%) ήταν Ευρωπαίοι πολίτες. Ο αντίστοιχος αριθμός τον ίδιο μήνα πέρσι ήταν 7,742 ή 15% του συνόλου των ανέργων. Οι Ελληνοκύπριοι αποτελούν την πλειοψηφία του συνόλου των ανέργων με 33,713 άτομα (ποσοστό 73%). Ο αντίστοιχος αριθμός τον ίδιο μήνα πέρσι ήταν 37,926 άτομα (ποσοστό 76%).
* Η ανεργία σημείωσε μείωση σε όλες τις επαρχίες. Η μεγαλύτερη αριθμητική *μείωση* παρου­σιάστηκε στις επαρχίες Λευκωσίας (κατά 2,019 άτομα) και Λάρνακας (κατά 986 άτομα), ενώ στις επαρχίες Λεμεσού, Πάφου και Αμμοχώστου η μείωση ήταν 870, 217 και 187 άτομα αντίστοιχα.

Στο διάγραμμα που ακολουθεί παρουσιάζεται η διακύμανση του αριθμού των ανέργων κατά επαρχία τους τελευταίους 12 μήνες.

* Οι μεγαλύτερες αριθμητικές μειώσεις κατά τομέα οικονομικής δραστηριό­τητας σε σύγκριση με τον ίδιο μήνα του 2015 παρουσιάστηκαν στον τομέα των κατασκευών (κατά 1,231 άτομα), στον τομέα της δημόσιας διοίκησης (κατά 903 άτομα), στον τομέα της μεταποίησης (κατά 690 άτομα), στον τομέα του εμπορίου (κατά 586 άτομα) και στον τομέα τραπεζών (κατά 373 άτομα), ενώ η μεγαλύτερη αύξηση παρουσιάστηκε στον τομέα των νεοεισερχομένων (κατά 271 άτομα) και στον τομέα μεταφορών (κατά 137 άτομα).

Στο διάγραμμα που ακολουθεί παρουσιάζεται η διακύμανση του αριθμού των ανέργων σε επιλεγμένους τομείς οικονομικής δραστηριότητας τους τελευταίους 12 μήνες.

* Οι μεγαλύτερες μειώσεις παρουσιάστηκαν στις ηλικιακές ομάδες 50-59 ετών (μείωση κατά 1,403 άτομα), στην ηλικιακή ομάδα 25-29 ετών (μείωση κατά 1,039 άτομα) και στην ηλικιακή ομάδα 40-49 ετών (μείωση κατά 698 άτομα).

Στο διάγραμμα που ακολουθεί παρουσιάζεται η διακύμανση του αριθμού των ανέργων κατά ηλικιακή ομάδα τους τελευταίους 12 μήνες.

* Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 6 μήνες έφτασε στα 18,837 άτομα (μείωση κατά 1,511 άτομα ή 7,4% σε σχέση με τον ίδιο μήνα πέρσι) και αντιπροσωπεύει το 41% του συνόλου των εγγεγραμμένων ανέργων. Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 12 μήνες έφτασε τα 12,192 άτομα (μείωση κατά 212 άτομα ή 1,7%) και αντιπροσωπεύει το 27% του συνόλου των εγγεγραμμένων ανέργων. Στο διάγραμμα που ακολουθεί παρουσιάζεται η διακύμανση του αριθμού των ανέργων κατά διάρκεια εγγραφής τους τελευταίους 12 μήνες
* Μόρφωση: Οι μισοί από τους εγγεγραμμένους άνεργους είναι απόφοιτοι δευτεροβάθμιας γενικής ή τεχνικής εκπαίδευσης με ποσοστό 51% ή 23,604 άτομα, ακολουθούν οι απόφοιτοι τριτοβάθμιας εκπαίδευσης με 25% ή 11,431 άτομα και οι απόφοιτοι με πρωτοβάθμια εκπαίδευση με ποσοστό 24% ή 10,926 άτομα.

Στο διάγραμμα που ακολουθεί παρουσιάζεται η διακύμανση του αριθμού των ανέργων κατά μορφωτικό επίπεδο τους τελευταίους 12 μήνες.

* Εθνοτική καταγωγή: Από το σύνολο των ανέργων οι 7,169 (16%) ήταν Ευρωπαίοι πολίτες. Ο αντίστοιχος αριθμός τον ίδιο μήνα πέρσι ήταν 7,742 ή 15% του συνόλου των ανέργων. Οι Ελληνοκύπριοι αποτελούν την πλειοψηφία του συνόλου των ανέργων με 33,713 άτομα (ποσοστό 73%). Ο αντίστοιχος αριθμός τον ίδιο μήνα πέρσι ήταν 37,926 άτομα (ποσοστό 75%).

Στο διάγραμμα που ακολουθεί παρουσιάζεται η διακύμανση του αριθμού των Ελληνοκυπρίων, των Ευρωπαίων ανέργων, των Ποντίων ανέργων και των ανέργων με καθεστώς συμπληρωματικής προστασίας δεύτερου χρόνου τους τελευταίους 12 μήνες.

*Σύγκριση μεταξύ Ιανουαρίου και Φεβρουαρίου 2016 (μηνιαία σύγκριση):*

* Τον Φεβρουάριο του 2016 ο αριθμός των εγγεγραμμένων ανέργων παρέμεινε ο ίδιος σε σύγκριση με τον προηγού­μενο μήνα, το ίδιο και το κατά φύλο διαχωρισμός.
* Κατά ηλικία, η μεγαλύτερη αύξηση παρουσιάστηκε ανάμεσα στις ηλικιακές ομάδες 30-39 χρονών (κατά 107 άτομα), ενώ η μεγαλύτερη μείωση παρουσιάστηκε στην ηλικιακή ομάδα 50-59 χρονών (κατά 82 άτομα).
* Κατά εθνότητα, η μεγαλύτερη μείωση παρατηρήθηκε ανάμεσα στους Ελληνοκύπριους κατά 104 άτομα, ενώ η μεγαλύτερη αύξηση στα άτομα με καθεστώς συμπληρωματικής προστασίας κατά 56 άτομα.
* Ο αριθμός των ανέργων που ήταν εγγεγραμμένοι στα γραφεία της ΔΥΑ με διάρκεια ανεργίας 15 μέχρι 3 μήνες μειώθηκε κατά 6,406 άτομα, ενώ ο αριθμός των ατόμων που είχαν διάρκεια ανεργίας για πάνω από 3 μήνες αυξήθηκε κατά 6,541 άτομα.
* Κατά τομέα οικονομικής δραστηριότητας, οι μεγαλύτερες αυξήσεις παρατηρήθηκαν στον τομέα της δημόσιας διοίκησης (κατά 121 άτομα) και στον τομέα του εμπορίου (κατά 137 άτομα), ενώ μείωση παρατηρήθηκε στον τομέα των ξενοδοχείων (κατά 220 άτομα).
* Κατά επαρχία, η μεγαλύτερη αύξηση καταγράφηκε στην επαρχία Λεμεσού (κατά 67 άτομα), ενώ η μεγαλύτερη μείωση στην επαρχία Αμμοχώστου (κατά 77 άτομα).

*Νέες Εγγραφές[[1]](#footnote-1)Ενεργών Αιτήσεων Εγγεγραμμένων Ανέργων κατά Επαρχία και μήνα*

|  |  |  |  |
| --- | --- | --- | --- |
|  | Δεκέμβριος 2015 | Ιανουάριος 2016 | Φεβρουάριος 2016 |
| Λευκωσία | 1,801 | 1,793 | 1,640 |
| Λάρνακα | 1,407 | 1,145 | 980 |
| Αμμόχωστος | 1,067 | 627 | 414 |
| Λεμεσός | 1,846 | 2,016 | 1,726 |
| Πάφος | 1,701 | 1,061 | 858 |
| ΣΥΝΟΛΟ | 7,822 | 6,642 | 5,618 |

ΜΡη, C:\Users\Administrator\M RIGOU\Ανεργία - Μηνιαίες Εκθέσεις\2016 registered unemployed-monthly reports\February 2016\Reports\Diapistosis\_ΦΕΒΡΟΥΑΡΙΟΣ 2016.docx

1. Στον αριθμό των νέων εγγραφών περιλαμβάνονται και οι επανεγγραφές ανέργων των οποίων για διάφορους λόγους η προηγούμενη αίτηση τερματίστηκε (π.χ μη έγκαιρη ανανέωση της εγγραφής τους). [↑](#footnote-ref-1)